CELEX: 62011CN0463
Language: el
Date: 2011-09-06 00:00:00
Title: Υπόθεση C-463/11: Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof Baden-Württemberg (Γερμανία) στις 6 Σεπτεμβρίου 2011 — L κατά M

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/8
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgerichtshof Baden-Württemberg (Γερμανία) στις 6 Σεπτεμβρίου 2011 — L κατά M
   (Υπόθεση C-463/11)
   2011/C 355/13
   Γλώσσα διαδικασίας: η γερμανική
   
      Αιτούν δικαστήριο
   
   Verwaltungsgerichtshof Baden-Württemberg
   
      Διάδικοι στην υπόθεση της κύριας δίκης
   
   
      Αιτών: L
   
      Καθού: M
   
      Προδικαστικό ερώτημα
   
   Υπερβαίνει κράτος μέλος τα όρια της διακριτικής του ευχέρειας, δυνάμει του άρθρου 3, παράγραφοι 4 και 5, της οδηγίας [2001/42/ΕΚ] (1), οσάκις ορίζει, μέσω της προβλέψεως πολεοδομικών σχεδίων ειδικού τύπου, τα οποία προσδιορίζονται βάσει ποιοτικής προϋποθέσεως και ανώτατου κριτηρίου συναρτώμενου προς την επιφάνεια, υπό το πρίσμα των κριτηρίων καταλληλότητας του Παραρτήματος II της οδηγίας, όσον αφορά πολεοδομικά σχέδια δήμων που προβλέπουν τη χρήση μικρών περιοχών σε τοπικό επίπεδο και χαράσσουν το πλαίσιο για μελλοντικές άδειες έργων, αλλά δεν εμπίπτουν στο πεδίο εφαρμογής του άρθρου 3, παράγραφος 2, της οδηγίας 2001/42/ΕΚ, ότι, αφενός, κατά την εκπόνηση τέτοιου είδους πολεοδομικού σχεδίου δεν εφαρμόζονται οι κατά τα λοιπά ισχύουσες διαδικαστικές διατάξεις σχετικά με την εκτίμηση περιβαλλοντικών επιπτώσεων, και, αφετέρου, ότι η μη τήρηση της εν λόγω διαδικαστικής διατάξεως λόγω εσφαλμένης εκτιμήσεως της ποιοτικής προϋποθέσεως εκ μέρους του δήμου δεν ασκεί επιρροή στο κύρος πολεοδομικού σχεδίου ειδικού τύπου;
   
      (1)  Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (ΕΕ L 197, σ. 30).